חצבה עמודיה - לשון מושאל מחוצבי אבן. והטעם על השוואת העמודים בחציבה ובזולתה מן התיקון. ויתכן לפרש, שאמר: חכמות להודיע שהחכמה בנתה ביתה מחכמות שבע, וזה טעם חצבה עמודיה שבעה והם עמודי הבית, והוא הביאור למאמר חכמות בנתה ביתה. ובית לשון נקבה או עמודיה שבעה עמודי החכמה והעמודים הם שבע החכמות, שבית החכמה נכון עליהם. ויש מפרשים: אלה השבעה על עניינים אחרים וכל אחד בוחר לעצמו והאמת יורה דרכו.